b'\n_START_ARTICLE_\nPerpustakaan Desa Kesang Jaya\n_START_SECTION_\nSejarah\n_START_PARAGRAPH_\nBangunan Perpustakaan Desa Kesang Jaya ini asalnya digunakan oleh KEMAS sebagai bilik asuhan kanak-kanak (TADIKA). Oleh kerana pusat asuhan tersebut tidak dapat menampung kanak-kanak yang semakin ramai, maka pihak KEMAS telah memberi peruntukan untuk membina bangunan baru. Dengan adanya peluang tersebut, pihak Perbadanan Perpustakaan Awam Melaka (PERPUSTAM) telah mengambil bangunan tersebut untuk dijadikan sebuah perpustakaan._NEWLINE_Perpustakaan ini telah mula dibuka kepada orang ramai pada 1 Mac 2000 dan telah dirasmikan oleh Pengerusi Perbadanan Perpustakaan Awam Melaka (PERPUSTAM) Dato\xe2\x80\x99 Haji Abdul Kadir b. Haji Daud pada 2 April 2000. Pada ketika itu, bangunan tersebut sangat kecil dan tidak banyak buku yang dapat dimuatkan kedalamnya._NEWLINE_Selepas pengubahsuaian telah dilakukan pada penghujung tahun 2001, bangunan ini akhirnya mempunyai keluasan lantai lebih kurang 986 kaki persegi (34 kaki x 29 kaki) dan boleh memuatkan seramai 40 orang pengguna dewasa dan kanak-kanak pada satu-satu masa.\n_START_SECTION_\nVisi\n_START_PARAGRAPH_\nMenjadikan sebuah pusat sumber ilmu dan maklumat yang cemerlang.\n_START_SECTION_\nFalsafah\n_START_PARAGRAPH_\nMembina, memupuk dan membudayakan masyarakat supaya cintakan ilmu pengetahuan melalui pembacaan sepanjang hayat serta sentiasa berusaha meningkatkan minat membaca di kalangan rakyat agar terhasil satu tradisi ilmu yang berterusan di kalangan rakyat di Negeri Melaka.\n_START_SECTION_\nWawasan\n_START_PARAGRAPH_\nUntuk menjadi sebuah perpustakaan yang cemerlang di negara ini dimana segala maklumat dapat dibekalkan dan disalurkan melalui pelbagai media untuk dinikmati oleh semua golongan masyarakat di negeri ini.'